Решение на Общия съд от 14 май 2025 г. — Visable/EUIPO (Europages)
(Дело T-323/24)1
(Марка на Европейския съюз — Заявка за словна марка на Европейския съюз „Europages“ —  Абсолютно основание за отказ  — Липса на отличителен характер —  Член 7, параграф 1, буква б) от Регламент (ЕС) 2017/1001)
Език на производството: немски
Страни
Жалбоподател: Visable (Льовалоа Пере, Франция) (представител: J. Künzel, адвокат)
Ответник: Служба на Европейския съюз за интелектуална собственост (представител: D. Hanf)
Предмет
С жалбата си на основание член 263 ДФЕС жалбоподателят иска отмяна на решението на втори апелативен състав на Службата на Европейския съюз за интелектуална собственост (EUIPO) от 18 април 2024 г. (преписка R 34/2024-2)
Диспозитив
Отменя решението на втори апелативен състав на Службата на Европейския съюз за интелектуална собственост (EUIPO) от 18 април 2024 г. (преписка R 34/2024-2) в частта, която се отнася до услугите от клас 35, с изключение на „Събиране, систематизиране, актуализиране и предаване на икономически данни и икономическа информация и/или данни за предприятия и информация за предприятия; предоставяне на информация относно икономически данни и икономическа информация и/или данни за предприятия и информация за предприятия; търговска информация в интернет относно икономически данни и икономическа информация; систематизиране и съставяне на данни за оферти и търсене на търговски данни, продукти и услуги в компютърни бази данни; посредничество при търговски сделки за трети страни“, както и до услугите от клас 38 и клас 42, с изключение на услугите „Електронно съхранение на търговски данни и/или информация“.
Отхвърля жалбата в останалата ѝ част.
Всяка от страните понася направените от нея съдебни разноски.
____________
1 ОВ C, C/2024/4868, 12.8.2024 г.